**Hlavná kontrolórka obce Dvorníky**

Pre riadne zasadnutie
obecného zastupiteľstva
v Dvorníkoch, dňa 14. 12. 2022

 K bodu rokovania: 13

Názov materiálu:

**Stanovisko hlavnej kontrolórky obce Dvorníky k návrhu rozpočtu na roky 2023-2025**

Predkladá:

Ľubica Blašková
HK obce

Návrh na uznesenie:

**OZ berie na vedomie**

**Stanovisko hlavnej kontrolórky obce Dvorníky k návrhu rozpočtu na roky 2023-2025**

**Stanovisko hlavnej kontrolórky obce Dvorníky
k návrhu rozpočtu na roky 2023-2025**

Podľa § 18f ods. 1 písm. c) zákona č. 369/1990 Zb. o obecnom zriadení v znení neskorších predpisov predkladám odborné stanovisko k návrhu rozpočtu na rok 2023.

**A. Východiská spracovania stanoviska**

Pri spracovaní môjho stanoviska som vychádzala z posúdenia predloženého návrhu rozpočtu na roky 2023, 2024, 2025 z hľadiska zákonnosti jeho zostavenia a predloženia na schválenie obecnému zastupiteľstvu.

**1. Súlad so všeobecne záväznýmiprávnymipredpismi**

Návrh rozpočtu je spracovaný v súlade so všeobecne záväznými právnymi predpismi,
konkrétne:

- zákonom č. 523/2004 Z.z. o rozpočtových pravidlách verejnej správy a o zmene
a doplnení niektorých zákonov v z. n. p.,
- zákonom č. 583/2004 Z.z. o rozpočtových pravidlách územnej samosprávy a o zmene
a doplnení niektorých zákonov v z. n. p. (ďalejlen „zákon č. 583/2004 Z.z.“).

Návrh rozpočtu zohľadňuje príslušné ustanovenia:

- zákona č. 582/2004 Z.z. o miestnych daniach a miestnom poplatku za komunálny
odpad a drobné stavebné odpady v znení neskorších predpisov,
- zákona č. 564/2004 Z.z. o rozpočtovom určení výnosu dane z príjmov územnej
samospráve v znení neskorších predpisov
- zákona č.597/2003 Z.z. o financovaní základných škôl, stredných škôl a školských
zariadení v znení neskorších predpisov
- ostatných súvisiacich všeobecne záväzných právnych predpisov.

**Dodržanie informačnej povinnosti zo strany obce**

Návrh rozpočtu bol zverejnený na úradnej tabuli a webovej stránke obce od dňa 24. 11. 2022 t. j. v zákonom stanovenej lehote (najmenej 15 dní pred jeho schválením) v súlade s § 9 ods. 2 zákona č.369/1990 Zb. o obecnom zriadení v znení neskorších predpisov.

**Metodická správnosť predloženého návrhu rozpočtu**

Návrh rozpočtu bol spracovaný podľa:

* rozpočtovej klasifikácie v súlade s Opatrením MF SR č. MF/010175/2004-42 v znení dodatkov, ktorým sa ustanovuje druhová klasifikácia, organizačná klasifikácia a ekonomická klasifikácia rozpočtovej klasifikácie, ktorá je záväzná pri zostavovaní, sledovaní a vyhodnocovaní rozpočtov územnej samosprávy,
* príručky na zostavenie návrhu rozpočtu verejnej správy na roky 2023 až 2025, ktorú vydalo MF SR pod číslom: MF/005055/2022-411, pre obce je dôležitá najmä príloha č. 1, ktorá obsahuje kódy zdrojov.

**Základná charakteristika návrhu rozpočtu**

Návrh rozpočtu vychádza z vývoja príjmov a výdavkov v predchádzajúcom období, t. j. zo skutočného plnenia rozpočtu k 31.12.2021, z monitoringu vývoja rozpočtu v priebehu roku 2022 a tiež z jeho očakávaného plnenia k 31.12.2022. Návrh rozpočtu reaguje aj na prognózy Ministerstva financií SR zo septembra 2022, z ktorých vychádza rozpočtovaný príjem z podielu na dani z príjmov fyzických osôb. V oblasti príjmov obec rozpočtuje výšku miestnych daní a poplatkov v zmysle platných všeobecne záväzných nariadení.

 Návrh rozpočtu obce na roky 2023 – 2025 sa v zmysle § 10 ods. 3 zákona o rozpočtových pravidlách územnej samosprávy vnútorne člení na:
a) bežné príjmy a bežné výdavky - „bežný rozpočet“
b) kapitálové príjmy a kapitálové výdavky - „kapitálový rozpočet“
c) finančné operácie.

Návrh rozpočtu je spracovaný v súlade s príslušnými ustanoveniami zákona č. 583/2004 Z.z.
ako viacročný programový rozpočet na roky 2023-2024. Rozpočet na rozpočtový rok 2023 je po jeho schválení obecným zastupiteľstvom záväzný, rozpočty na nasledujúce dva rozpočtové roky sú orientačné.

**ROZPOČET PRÍJMOV**
Tvorba návrhu rozpočtu príjmov je v celkovom objeme 2 315 501,00 Eur, z čoho 67 500,00 Eur tvoria príjmy ZŠ s MŠ.

**Bežné príjmy *–***návrhom rozpočtu sú príjmy, ktoré budú poskytované obci z rozpočtov jednotlivých rozpočtových kapitol v rámci financovania prenesených kompetencií a s ďalšími  dotáciami ŠR vo výške 493 705,00 Eur.

Najväčšiu časť bežných príjmov tvorí príjem z podielu na dani z príjmov fyzických osôb zo štátneho rozpočtu, ktorý sa rozpočtuje vo výške 806 000,00 Eur. V návrhu rozpočtu je táto položka o 81 000,00 Eur vyššia ako očakávaná skutočnosť za rok 2022. Rada rozpočtovej zodpovednosti zverejnila prognózu podielov z výnosu DPFO pre samosprávy v rokoch 2022-2025. Podľa odhadu založenej na prognóze MF SR vychádzajú pre obec vyššie príjmy z dani z príjmov fyzických osôb zo ŠR ako je uvedené v návrhu rozpočtu na rok 2023.

Miestne dane a poplatky sú na rok 2023 rozpočtované vo výške 128 905,00 Eur, čo je o 3501,00 Eur viacej ako bol schválený rozpočet pre rok 2022.

Dôležitou skupinou daňových príjmov sú majetkové dane tvorené daňou z nehnuteľnosti vo výške 59 777,00 Eur, ktorá zahŕňa daň z pozemkov, zo stavieb, z bytov a nebytových priestorov.

Poplatok za uloženie odpadu sa rozpočtuje vo výške 51 000,00 Eur.

Nedaňové príjmysú v návrhu rozpočtu vo výške 152 982,00 Eur. V navrhnutom rozpočte nedaňových príjmov najdôležitejšiu čast tvoria príjmy z prenájmu nájomných bytov rozpočtu vo výške 35 179,00 Eur, poplatok za vodu v sume 50 000,00 Eur, poplatky za stočné – kanalizácia vo výške 50 000,00 Eur, ďalej príjmy za prenájom zdravotného strediska, kaderníctva, poštového úradu, kultúrneho domu a v neposlednom rade nedaňové príjmy za správne poplatky obci.

V navrhnutom rozpočte ZŠ s MŠ v časti nedaňových príjmov je rozpočtovaná réžia školskej jedálne v sume 14 000,00 Eur a prijaté školné od rodičov detí navštevujúci školský klub detí a materskú škôlku v sume 21 000,00 Eur. Prijatie stravného v sume 32 000,00 Eur.

**Kapitálové príjmy *–*** je rozpočtovaný schválený nenávratný finančný príspevok z Ministerstva životného prostredia na vybudovanie zberného dvora vo výške 334 409,71 Eur.

**Finančné príjmové operácie *–***v návrhu rozpočtu príjmových finančných operácií je celková suma 332 000,00 Eur. Z toho sú zapojené finančné prostriedky za výrub drevín , nespotrebované prostriedky z ÚPSVaR, zapojenie finančných prostriedkov z minulých rokov, prevod rezervného fondu.

**ROZPOČET VÝDAVKOV**

**Rozpočet výdavkov** - v navrhovanom rozpočte sú rozdelené do programovej štruktúry, na rok 2023 sa počíta s celkovými výdavkami vo výške 2 305 501,00 Eur čo je v porovnaní zo schváleným rozpočtom na rok 2022 zvýšenie o 233 976,20 Eur.

**Bežné výdavky *–***v návrhu rozpočtu s bežnými výdavkami obce sa počíta v sume 762 469,00 Eur. Tieto výdavky budú použité na plánované aktivity vyplývajúce zo samosprávnych funkcií obce a na prenesený výkon štátnej správy.

Bežnými výdavkami ZŠ s MŠ sa počíta zo sumou 883 114,00 Eur, ktorá sa skladá z väčšej časti z prenesených kompetencií a originálných kompetencií na materskú škôlku, školský klub detí a školskú jedálen.

Výdavky obec na financovanie ZŠ s MŠ sú v sume 24 837,00 Eur, zo čoho väčšiu časť tvoria výdavky v sume 23 497,00 Eur za kontajnery v MŠ.

**Kapitálové výdavky *–*** v návrhu rozpočtu na rok 2023 rozpočtuje kapitálové výdavky vo výške 762 469,00 Eur. Na financovanie kapitálových výdavkov v rozpočte na rok 2023 je okrem vlastných zdrojov navrhnuté aj použitie rezervného fondu vo výške 300 000,00 Eur.

ZŠ s MŠ nemá v rozpočtované kapitálové výdavky.

Tieto výdavky budú použité na plánované investičné akcie obce:

|  |  |  |  |  |
| --- | --- | --- | --- | --- |
| **P.č.** | **Investičné akcie** | **Vl.Zdr, ŠR, EF, EÚ** | **Rezervný fond,** | **Spolu** |
| 1. | Cestná doprava | 10 000,00 |  | 10 000,00 |
| 2. | ČOV a kanalizácia |  | 250 000,00 | 250 000,00 |
| 3. | Požiarna ochrana |  | 30 000,00 | 30 000,00 |
| 4. | Odpadové hospodárstov | 334 409,00 | 20 000,00 | 354 409,00 |

 **Finančné výdavkové operácie *–***sú na rok 2023 rozpočtované vo výške 15 509,00 Eur. Návrh rozpočtu v tejto časti zohľadňuje splátku úveru ŠFRB.

**C. Záver – Zhrnutie**

Predkladané stanovisko hlavnej kontrolórky k návrhu rozpočtu je zamerané najmä na posúdenie súladu návrhu rozpočtu so zákonom o rozpočtových pravidlách územnej samosprávy a na identifikáciu prípadných rizík a rezerv plnenia rozpočtovaných príjmov a výdavkov.

Návrh rozpočtu je spracovaný v súlade so zákonom o rozpočtových pravidlách územnej samosprávy ako viacročný rozpočet na roky 2023 – 2025 a tiež ako programový dokument, ktorý spĺňa základné princípy programového rozpočtovania.

Obec bude v roku 2023 hospodáriť s prebytkovým rozpočtom. Je predpoklad jeho úprav v priebehu roka v závislosti od vývoja daňových príjmov.

Obec je povinná hospodáriť s rozpočtovými prostriedkami podľa schváleného rozpočtu a v priebehu roka kontrolovať hospodárenie a plnenie jednotlivých programov. .

Konštatujem, že predkladaný návrh rozpočtu zabezpečuje financovanie základných funkcií obce za predpokladu dôsledného rešpektovania právnych predpisov a dodržiavania maximálnej hospodárnosti pri vynakladaní rozpočtových prostriedkov.

Predložený návrh rozpočtu na rok 2023 odporúčam obecnému zastupiteľstvu **schváliť**
a návrh rozpočtu na roky 2024 a 2025 zobrať **na vedomie**.

V Dvorníkoch, 09. 12. 2022

 Ľubica Blašková
 hlavná kontrolórka obce Dvorníky